Musk lancerer Macrohard: Nu går han direkte efter Microsoft

Elon Musk har aldrig været kendt for at sidde stille, og listen over hans projekter er allerede svimlende: Tesla, SpaceX, Neuralink, The Boring Company, xAI – og ikke mindst sociale mediet X. Nu føjer han endnu et navn til porteføljen: Macrohard.

Navnet er valgt med glimt i øjet, men projektet er alt andet end en joke. På X skrev Musk i weekenden:

“Det er en drillende reference til Microsoft, men Macrohard er en ægte satsning. Idéen er, at hvis softwarefirmaer som Microsoft ikke selv producerer fysisk hardware, så kan en AI i princippet simulere hele virksomheden.”

Join @xAI and help build a purely AI software company called Macrohard. It’s a tongue-in-cheek name, but the project is very real!

In principle, given that software companies like Microsoft do not themselves manufacture any physical hardware, it should be possible to simulate…
— Elon Musk (@elonmusk) August 22, 2025

AI skal drive hele butikken

Planen er, at Macrohard skal tilbyde softwareløsninger udviklet og drevet af AI-agenter – alt fra kodning og billedgenerering til workflow-automatisering. Musk forestiller sig multi-agent-systemer, hvor Grok, hans egen chatbot, koordinerer indsatsen og reelt styrer hele virksomheden.

Ifølge ansøgninger indgivet til de amerikanske patentmyndigheder dækker Macrohard bl.a. over programmer til generering af tale og tekst samt såkaldt agentic AI.

Endnu et Musk-projekt

For forbrugerne rejser det store spørgsmål sig: Skal vi snart til at vælge mellem Microsoft Office og Macrohard Office? Eller mellem Copilot og Grok-styrede agenter? Musk lover, at værktøjerne bliver mere specialiserede, hurtigere og billigere – men meget lidt er endnu konkretiseret.

Det nye projekt føjer sig til en voksende liste af Musk-satsninger. Bare i starten af august godkendte Teslas bestyrelse en gigantisk aktiebonus på omkring 29 milliarder dollars, for at fastholde ham i elbilfirmaet, mens han spreder sig over stadig flere projekter.

Forbrugerne får front row-plads

Om Macrohard ender som endnu en kuriositet i Musks projektkatalog, eller om han faktisk lykkes med at udfordre Microsofts softwareimperium, er alt for tidligt at sige. Men hvis du som forbruger synes, at valgmulighederne på markedet for AI-værktøjer allerede er forvirrende, så spænd sikkerhedsselen – for Elon Musk har lige hældt mere benzin på bålet.

Musk lancerer Macrohard: Nu går han direkte efter Microsoft